sagorsarker/bangla-wikipedia huggingface dataset:
বকশী বানু বেগম

<nowiki> </nowiki>বকশী বানু বেগম ( ; সেপ্টেম্বর, ১৫৪০) একজন মোগল রাজকন্যা। তিনি সম্রাট হুমায়ুনের দ্বিতীয় মেয়ে ছিলেন। তিনি মোগল সম্রাট আকবরের বৈমাত্রেয় বোন ছিলেন।
বকশী বানু বেগম ১৫৪০ সালের সেপ্টেম্বর মাসে দিল্লীতে জন্মগ্রহণ করেন। গুলবদন বেগমের লেখা হুমায়ূননামায় বলা হয়েছে, বকশী বানু বেগম যখন তার মায়ের গর্ভে ছিলো, তখন বলা হতো সম্রাট এবার পুত্র সন্তান লাভ করবেন।
১৫৪২ সালে তার বৈমাত্রেয় ভাই সম্রাট আকবর জন্মগ্রহণ করেন। ১৫৪৫ সালে বকশী বানু ও আকবরকে কান্দাহার থেকে কাবুলে পাঠানো হয়েছিল।
১৫৫০ সালে, দশ বছর বয়সে বকশী বানুকে তার বাবা সুলাইমান শাহ মির্জার ছেলে ইব্রাহিম মির্জার সাথে বাগদান করিয়ে দেন। সুলাইমান মির্জার পিতৃপুরুষ আলেকজান্ডার দ্যা গ্রেটের বংশধর বলে দাবী করা হয়। ইবরাহিম মির্জা, যিনি বখশী বানুর চেয়ে ছয় বছরের বড় ছিলেন, ১৫৬০ সালে ২৬ বছর বয়সে নিহত হন। সে সময় বকশী বানুর বয়স ছিলো ২০ বছর।
ইব্রাহিম মির্জার মৃত্যুর বছরেই মির্জা শরীফ-উদ-দ্বীন হুসেইনের সাথে বকশী বানুর বিয়ে দিয়েছিলেন সম্রাট আকবর। মির্জা শরীফ ছিলেন মেওয়াত অঞ্চলের ভাইসরয়। তার বীরত্বে খুশি হয়ে সম্রাট আকবর এই বিয়ের ব্যবস্থা করেন। তার পিতা খওয়াজ মঈন আলাউদ্দিন এবং তার মা ছিলেন মীর আলা-উল-মুলক তির্মিজির কন্যা কিচক বেগম। কিচক বেগমের মা হলেন সুলতান আবু সাঈদ মির্জার মেয়ে ফখর জাহান বেগম। বখশী বানুর সাথে বিয়ের পর সম্রাট আকবর তাকে আজমির ও নাগৌরের ভাইসরয় নিযুক্ত করেছিলেন।
ইফফাত উন নেসা বেগম

ইফফাত-উন-নিসা জন্মগত ভাবে মোগল রাজকন্যা ছিলেন। তার বাবা মুরাদ বখশের পুত্র রাজকুমার ইজাদ বখশের পুত্র। মুরাদ বকশ হলেন সম্রাট শাহজাহানের এবং তার স্ত্রী মুমতাজ মহলের পুত্র।
১৭ মার্চ, ১৭৩৯ সালে আফসারিয় রাজবংশের সম্রাট নাদির শাহের পুত্র নাসরুল্লাহ মির্জার সাথে ইফফাত উন নেসা বেগমের বিয়ে হয়। মোগল প্রথার মতে, নাসরুল্লাহকে তার সপ্তম প্রজন্ম পর্যন্ত পূর্বপুরুষদের একটি হিসাব দিতে হয়েছিল। নাদির শাহ তাকে বলেছিলেন যেন তিনি বলেন যে, তিনি নাদির শাহের পুত্র, নাদির শাহ তলোয়ারের পুত্র, তার দাদাও ছিলেন তলোয়ার ইত্যাদি। বিবাহ অনুষ্ঠানের এক সপ্তাহ আগে থেকেই দিন-রাত উৎসব চলতে থাকে। যমুনা নদীর তীরে দিওয়ান-ই-খাস ভবনে প্রতি রাতে আলোকসজ্জা করা হয়েছিলো। দিনের বেলা হাতি, বাঘ, হরিণ, ষাঁড় ইত্যাদির মধ্যে যুদ্ধ লাগিয়ে দর্শকগণ তা উপভোগ করেছিলেন।
নাসরুল্লাহর মৃত্যুর পর, দুররানী সম্রাট আহমেদ শাহ দুররানি ইফফাত উন নেসাকে বিয়ে করেন। ১৭৫৭ সালের এপ্রিল মাসে রাজধানী হিসেবে দিল্লীর পতনের পর তিনি মৃত সম্রাট মুহম্মদ শাহের ১৬ বছর বয়সী মেয়ে হযরত বেগমকে বিয়ে করেন।
অ্যাঞ্জেলা রাফা

অ্যাঞ্জেলা রাফা (মেসিনা, ২6 জানুয়ারী, 1993) একটি ইতালিয়ান নীতি, ২018 সাল থেকে 5 তারকা আন্দোলনের ডেপুটি। তিনি 16 তম বিধানসভায় সংসদের সর্ববৃহৎ সদস্য।
এঞ্জেলা রাফা মেসিনার বিশ্ববিদ্যালয় থেকে বিজনেস ইকোনোমিক্সে স্নাতক হন।
২018 সালের রাজনৈতিক নির্বাচনে তিনি সিসিলির আনুপাতিক পদে 5 তম আন্দোলনের তালিকায় ডেপুটি নির্বাচিত হন; ২5 বছর এবং 37 দিন নির্বাচনের সময় তিনি XVIII আইন পরিষদের সর্ববৃহৎ সদস্য ছিলেন।
<nowiki></nowiki>
খানম সুলতান বেগম

খানম সুলতান বেগম তার বড় ভাই রাজকুমার সেলিম (সম্রাট জাহাঙ্গীর) এর জন্মের তিন মাস পর ১৫৬৯ সালের নভেম্বর মাসে জন্মগ্রহণ করেন। তাদের মা ছিলেন আলাদা। "জাহাঙ্গীরনামা" অনুসারে তার মা বিবি সালিমা ছিলেন সম্রাটের রাজকীয় উপপত্নী। আকবরের একজন স্ত্রী ছিলেন সালিমা সুলতান বেগম নামে।
সম্রাট আকবর তার মেয়ের দায়িত্ব অর্পণ করেন হামিদ বানু বেগমকে, যিনি তাকে লালন পালন করেছিলেন। খানম সুলতান সম্পর্কে জাহাঙ্গীরের মন্তব্য উল্লেখ করার মত। তিনি বলতেন, "আমার সকল বোনদের মধ্যে, সততা, সত্য ও আমার কল্যাণ কামনায়, সে ছিলো অগ্রগামী। কিন্তু তার অধিকাংশ সময় ব্যয় হতো প্রধানত সৃষ্টিকর্তার উপাসনা করে।"
১৫৯৪ সালের সেপ্টেম্বর মাসে ২৫ বছর বয়সে খানম সুলতান বেগম বিয়ে করেন দুরসম্পর্কীয় চাচাতো ভাই মির্জা মুজাফফর হোসেনকে। তিনি ছিলেন মির্জা ইব্রাহীম হোসেনের পুত্র। মির্জা ইব্রাহীম হোসেন ছিলেন মায়ের দিক থেকে হেরাতের সর্বশেষ তৈমুরি শাসক সুলতান হোসেন বেকারার বংশধর। মুজাফফর একবার গুজরাটের গভর্নর ছিলেন। তার বোন নূর-উন-নিসা বেগম পরে খানম সুলতানের বৈমাত্রেয় ভাই জাহাঙ্গীরকে বিয়ে করেন। ১৬০৯ সালে খানমর সুলতানের সৎ মেয়ে কান্দাহারি বেগম তার ভাতিজা রাজকুমার খুররমকে (ভবিষ্যৎ সম্রাট শাহজাহান ) বিয়ে করেছিলেন এবং তার প্রথম স্ত্রী হয়েছিলেন।
খানম সুলতান বেগম ১৬০৩ সালে মারা যান। তাকে তার বাবার সমাধির পাশে দাফন করা হয় আগ্রার সিকান্দ্রাতে।
মাসুমা সুলতান বেগম (সম্রাট বাবরের মেয়ে)

মাসুমা সুলতান বেগম হলেন প্রথম মোগল সম্রাট বাবর এবং তাঁর চতুর্থ স্ত্রী মাসুমা সুলতান বেগমের মেয়ে। তিনি কাবুলে জন্মগ্রহণ করেছিলেন। তার জন্মের পর তার মা মারা যায়। তাই তার নাম দেয়া হয় মায়ের নামে। ১৫১১ সালে সম্রাট বাবর তাঁর ছোট ভাই নাসির মির্জার হাতে কাবুলের দায়িত্ব ন্যস্ত করেন এবং তাঁকে সমরখন্দে পাঠিয়ে দেন।
১৫১৭ সালে মাসুমা সুলতান বেগমের বয়স যখন মাত্র নয় বছর, তখন সম্রাট বাবর একুশ বছর বয়সী মুহাম্মদ জামান মির্জার সাথে তাঁর বিয়ে দিয়েছিলেন। তিনি বাদি আল-জামান মির্জা পুত্র এবং সুলতান হোসেন মির্জা বেকারের পৌত্র ছিলেন। তার মা ছিলেন তাহামতান বেগের মেয়ে এবং আসাদ বেগের ভাগ্নী। তার সঙ্গে মাসুমা সুলতান বেগমের বিয়ের পর সম্রাট বাবর তাকে বাল্খ এ পাঠান।
চাউস যুদ্ধে মুহম্মদ জামান মির্জা মারা গেলে ত্রিশ বছর বয়সে মাসুমা সুলতান বেগম বিধবা হয়ে যান।
ক্রিস্টোফার মার্কাস ও স্টিফেন ম্যাকফিলি

ক্রিস্টোফার মার্কাস ও স্টিফেন ম্যাকফিলি হলো মার্কিন চিত্রনাট্যকার এবং প্রযোজকের একটি দ্বৈত দল। তারা মার্ভেল সিনেম্যাটিক ইউনিভার্সে তাদের কাজের জন্য পরিচিত। তারা তিনটি ক্যাপ্টেন আমেরিকার চলচ্চিত্র ("", "" এবং ""), "", "" এবং এবিসি-এর টিভি ধারাবাহিক "এজেন্ট কার্টার" সৃষ্টি করেন। তারা "দ্য ক্রোনিকালস অব নার্নিয়া" চলচ্চিত্র ফ্র্যাঞ্চাইজিরও চিত্রনাট্যকার।
মাসুমা সুলতান বেগম

মাসুমা সুলতান বেগম সম্পর্কে তার স্বামীর চাচাতো বোন। তিনি সম্রাট বাবরের চাচা সমরকন্দ ও বুখারার রাজা সুলতান আহমেদ মির্জার মেয়ে ছিলেন।
মাসুমা সুলতান বেগম ছিলেন সুলতান আহমেদ মির্জার পঞ্চম এবং কনিষ্ঠ কন্যা। তার মায়ের নাম হাবিবা সুলতান বেগম। তিনি সুলতান আহমেদ মির্জার পঞ্চম স্ত্রী। হাবিবা সুলতান বেগম হলেন সুলতান হুসেন আঘানের ভাইঝি। তার পাঁচজন বৈমাত্রেয় বোন ছিল। তিনি বাবরের মা কুতুগল নিগার খানমের বোন মিহির নিগার খানমের সৎ বোন ছিলেন। তিনি বাবরের প্রথম স্ত্রী আয়েশা সুলতান বেগমের বৈমাত্রেয় বোন ছিলেন। আয়েশা সুলতান বেগমকে পরে বড় বোন রাবিয়া সুলতান বেগমের প্রভাবের জন্য সম্রাট বাবর তালাক দিয়েছিলেন।
তার পিতা ছিলেন আবু সাইদ মির্জার বড় ছেলে এবং উত্তরাধিকারী। মাসুমা সুলতানের চাচা উমর শেখ মির্জা ছিলেন ফেরঘানা ভ্যালির শাসক।
সম্রাট বাবর সমরকন্দ ও আন্দিজানে পরাজিত হলে মাসুমার মা হাবিবা সুলতান বেগম মাসুমা সুলতানকে হেরাতে নিয়ে আসেন। একদিন বাবর খোরাসানে গেলে মাসুমা সুলতান তার মায়ের সাথে সেখানে এসেছিলেন। মাসুমা সুলতান সম্রাট বাবরের প্রেমে পড়ে যান। সম্রাট বাবর বলেছিলেন, "একবার আমি তার মধ্যে আমার প্রতি অনেক প্রবণতা বেড়ে উঠতে দেখলাম।" সম্রাট বাবর তাকে বিয়ে করলেন। সম্রাট বাবর কাবুলে ১৫০৭ সালে তিনি বিয়ে করেছিলেন।
বিয়ের এক বছর পর তিনি একটি মেয়ে সন্তান জন্ম দিয়েছিলেন। বাচ্চার জন্মের সময় তিনি বিছানায় অসুস্থ হয়ে পড়েছিলেন এবং মারা গিয়েছিলেন। তার নামে তার মেয়ের নাম দেওয়া হয় মাসুমা সুলতান বেগম।
আজরা ফজল পেচুও

আজরা ফজল পেচুও (; জন্ম ২১ ফেব্রুয়ারি ১৯৫৩) হচ্ছেন একজন পাকিস্তানি রাজনীতিবিদ যিনি ১৯ আগস্ট ২০১৮ সাল থেকে সিন্ধু প্রদেশের স্বাস্থ্য ও জনসংখ্যা কল্যাণ বিষয়ক প্রাদেশিক মন্ত্রী হিসেবে দায়িত্ব পালন করছেন। তিনি আগস্ট ২০১৮ থেকে সিন্ধু প্রাদেশিক পরিষদ-এর একজন সদস্য। ২০০২ থেকে ২০১৮ সালের মে মাস পর্যন্ত তিনি পাকিস্তান জাতীয় সংসদ এর একজন সদস্য ছিলেন।
১৯৫৩ সালের ২১ই ফেব্রুয়ারি পেচুও জন্মগ্রহণ করেন। <ref name="pildat/dob"></ref>
তিনি পেশায় একজন চিকিৎসক এবং ডাউ ইউনিভার্সিটি অফ হেলথ সায়েন্সেস থেকে তিনি এমবিবিএস ডিগ্রি অর্জন করেছেন।<ref name="pas/2018"></ref>
পাকিস্তানের সাধারণ নির্বাচন, ২০০২-এ তিনি এনএ -২১৩ (নওয়াবশাহ -১) আসন থেকে পাকিস্তান পিপলস পার্টির (পিপিপি) প্রার্থী হিসাবে পাকিস্তানের জাতীয় সংসদে নির্বাচিত হন। তিনি ৭৫,২৩৭ ভোট পান এবং পাকিস্তান মুসলিম লীগ (কিউ) (পিএমএল-কিউ) এর প্রার্থী সৈয়দ জাহিদ হুসেইন শাহকে পরাজিত করেন।
২০০৭ সালে বেনজির ভুট্টো হত্যাকাণ্ডের আগে তিনি জনপ্রিয় রাজনীতিবিদ ছিলেন না। হত্যাকান্ডের ঘটনার পর, তিনি শহিদ জুলফিকার আলী ভুট্টো বিজ্ঞান ও প্রযুক্তি ইনস্টিটিউট-এর চ্যান্সেলর হন।
পেচুও পাকিস্তানের সাধারণ নির্বাচন, ২০০৮-এ এনএ-২১৩ (নওয়াবশাহ-১) আসন হতে পিপিপি এর প্রার্থী হিসেবে জাতীয় সংসদে পুনরায় নির্বাচিত হন। তিনি ১০৮,৪০৪ ভোট পান এবং পাকিস্তান মুসলিম লীগ (এফ) (পিএমএল-এফ) এর প্রার্থী সৈয়দ জাহিদ হুসেইন শাহকে পরাজিত করেন।
পেচুও পাকিস্তানের সাধারণ নির্বাচন, ২০১৩-এ এনএ-২১৩ (নওয়াবশাহ-১) আসন হতে পিপিপি এর প্রার্থী হিসেবে জাতীয় সংসদে পুনরায় নির্বাচিত হন।<ref name="dawn/31dec2015"></ref><ref name="dawn/5jan2017"></ref> তিনি ১১৩,১৯৯ ভোট পান এবং মুত্তাহিদা কওমী আন্দোলন (এমকিউএম) এর প্রার্থী ইনায়েত আলী রিন্দকে পরাজিত করেন।
পাকিস্তানের সাধারণ নির্বাচন, ২০১৮-এ তিনি পিএস-৩৭ (শহীদ বেনজিরাবাদ-১) হতে পিপিপির প্রার্থী হিসেবে সিন্ধু প্রাদেশিক পরিষদের সদস্য নির্বাচিত হন।
২০১৮ সালের ১৯ই আগস্ট, সিন্ধুর মুখ্যমন্ত্রী সৈয়দ মুরাদ আলী শাহের মন্ত্রীসভায় সিন্ধু প্রদেশের প্রাদেশিক স্বাস্থ্য মন্ত্রী ও পাশাপাশি অতিরিক্ত হিসেবে সিন্ধু প্রদেশের প্রাদেশিক জনসংখ্যা কল্যাণ মন্ত্রী নিযুক্ত হন।
টুটুল হোসেন বাদশা

মোহাম্মদ টুটুল হোসেন বাদশা (জন্ম: ১২ আগস্ট ১৯৯৯; বাদশা নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ফুটবল ক্লাব খিলগাঁওয়ের যুব পর্যায়ের হয়ে খেলার মাধ্যমে বাদশা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি পাঁচ মৌসুমে ৭৫ ম্যাচে অংশগ্রহণ করেছেন। ২০২২–২৩ মৌসুমে, তিনি ঢাকা আবাহনী হতে বাংলাদেশী ক্লাব বসুন্ধরা কিংসে যোগদান করেছেন।
২০১৩ সালে, বাদশা বাংলাদেশ অনূর্ধ্ব-১৬ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৮ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৩ ম্যাচে অংশগ্রহণ করেছেন।
দলগতভাবে, বাদশা এপর্যন্ত ৩টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।
মোহাম্মদ টুটুল হোসেন বাদশা ১৯৯৯ সালের ১২ই আগস্ট তারিখে বাংলাদেশের জয়পুরহাটে জন্মগ্রহণ করেছেন এবং সেখানেই তার শৈশব অতিবাহিত করেছেন।
বাদশা বাংলাদেশ অনূর্ধ্ব-১৬, বাংলাদেশ অনূর্ধ্ব-১৯ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন।
২০১৮ সালের ২৭শে মার্চ তারিখে, মাত্র ১৮ বছর ৭ মাস ১৬ দিন বয়সে, বাদশা লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বাদশা সর্বমোট ৮ ম্যাচে অংশগ্রহণ করেছেন।
জিজি আদেল

২০০৭ সালে "স্টার একাডেমীর" পর জেব্রা আদেল রোটানার সঙ্গে একটি চুক্তি স্বাক্ষর করে ২০০৭ সালে তার প্রথম অ্যালবাম, "ওয়াহাদ তৈয়েব কবেইয়ার আভি" ( "ওয়ান গুড প্যাকেজ" )মুক্তি পায়, এছাড়া তিনি "হবো ইজা আলায়াহ" ( "আনকাউন্টেড আগামায়ার" "ফায়ার" ) এবং "ওয়াহাদ তানি" ( "আরও একবার উইঙ্ক উইঙ্ক" ) সহ আটটি গান রচনা করেছিলেন।
জিজি আদেল ২০০৭ সালের এআরটি এর সেরা নতুন শিল্পী এবং জহরাত আল কালেজের সেরা অ্যালবাম জিতেছেন। বর্তমানে তিনি আরবি সঙ্গীত ইনস্টিটিউট এ অধ্যয়নরত। 
২০০৯ সালে অ্যাডেলের দ্বিতীয় অ্যালবাম "ওয়াদ আলিয়া" ( "প্রতিশ্রুত উচ্চ" ) মুক্তি পায় যার মধ্যে 10 টি গান ছিল।
রাহিবাঈ সোমা পপেরে

রাহিবাঈ সোমা পপেরে হলেন ভারতের একজন খামারি ও প্রকৃতি সংরক্ষণবাদী। তিনি অন্যান্য খামারিদের দেশীয় জাতের ফসল চাষে সাহায্য করে থাকেন। তিনি ২০১৮ সালে আরো তিন জন ভারতীয় নারীর সাথে 'বিবিসি ১০০ নারী'র তালিকায় স্থান পেয়েছিলেন। তাকে 'বীজ মাতা' বলে অভিহিত করা হয়ে থাকে।
রাহিবাঈ সোমা পপেরে মহারাষ্ট্রের আহমেদনগর জেলার আকোল ব্লকে জন্মগ্রহণ করেন। অক্ষরজ্ঞানহীন এই নারী কখনো বিদ্যালয়ে যান নি। তিনি সারা জীবন তার খামারে কাজ করেছেন এবং ফসলের জাতবৈচিত্র্য সম্পর্কে জ্ঞান আহরণ করেছেন।
রাহিবাঈ সোমা পপেরে নারীদেরকে তার কৃষি জীববৈচিত্র‍্য বিনির্মাণের এই কাজে গুরুত্ব দিয়ে থাকেন। তিনি তার খামারে সতেরটি ফসলের চাষ করে থাকেন। ২০১৭ সালে বিএআইএফ ডেভেলপমেন্ট রিসার্চ ফাউন্ডেশন তার খামার একটি পরিবারের সারা বছরের খাদ্যচাহিদা মেটাতে পারে বলে অভিহিত করেছিল। তিনি তার গ্রামের খামারিদের নিয়ে দেশীয় প্রজাতির ফসলের বীজ সংরক্ষণে কাজ করে চলেছেন। তিনি তাদের কয়েকজনকে নিয়ে একটি করে গ্রুপ প্রতিষ্ঠা করেছেন। তার গ্রামে এই গ্রুপের সংখ্যা একেবারে কম নয়। এছাড়াও, তিনি কালসুবাঈ অঞ্চল বীজ সংরক্ষণ কমিটি সাথে যুক্ত আছেন। তিনি গ্রামের অনুর্বর জলাভূমিকে উৎপাদনক্ষম করে গড়ে তুলতে অবদান রেখেছেন। তিনি খামারি ও শিক্ষার্থীদের কৃষিবিষয়ক প্রশিক্ষণ দিয়ে থাকেন। অক্ষরজ্ঞানসম্পন্ন না হয়েও তিনি বিভিন্ন ফসলের আশিটিরও বেশি দেশীয় জাতের বীজ সংরক্ষণ করেছেন।
বেগম মাজেদা ওয়াইন

বেগম মাজেদা ওয়াইন () একজন পাকিস্তানি রাজনীতিবিদ যিনি প্রথম দফায় ১৯৯৭ সাল থেকে ১৯৯৯ সাল পর্যন্ত এবং দ্বিতীয় দফায় জুন ২০১৩ থেকে ২০১৮ সালের মে মাস পর্যন্ত পাকিস্তান জাতীয় সংসদের সদস্য ছিলেন।
তিনি পাঞ্জাবের সাবেক মুখ্যমন্ত্রী গোলাম হায়দার ওয়াইন এর স্ত্রী।
তিনি পাকিস্তানের সাধারণ নির্বাচন, ১৯৯৩-এ এনএ-১২৩ (খানেওয়াল-৩) আসন থেকে পাকিস্তান মুসলিম লীগ (এন) এর প্রার্থী হিসেবে জাতীয় সংসদের সদস্য পদের জন্য লড়েছিলেন কিন্তু তিনি পরাজিত হন। ৫০,৪৫৪ ভোট পেয়ে তিনি আসলাম বদলার নিকট পরাজিত হন। <ref name="ecp/na-88-97"></ref>
তিনি পাকিস্তানের সাধারণ নির্বাচন, ১৯৯৭-এ এনএ-১২৩ (খানওয়াল -৩) আসন হতে পিএমএল-এন এর প্রার্থী হিসেবে জাতীয় সংসদ নির্বাচিত হন। তিনি ৬৮,৭০১ ভোট পান এবং বিরোধী প্রার্থী আসলাম বদলাকে পরাজিত করেন।
পাকিস্তানের সাধারণ নির্বাচন, ২০১৩-এ তিনি পাঞ্জাব থেকে মহিলাদের জন্য সংরক্ষিত আসনে পিএমএল-এন প্রার্থী হিসেবে জাতীয় সংসদে পুনরায় নির্বাচিত হন।
শৈলবালা দাস

শৈলবালা দাস (১৮৭৫-১৯৬৮) হলেন একজন শিক্ষাবিদ,সমাজকর্মী ও রাজনীতিবিদ। তিনি ছিলেন ওডিশার প্রথম নারী, যিনি উচ্চশিক্ষা অর্জনের জন্য বিলাত গমন করেছিলেন।
শৈলবালা দাস ছিলেন অম্বিকাচরণ হাজরা ও প্রসন্নময়ীর বড় সন্তান। তার জন্ম হয়েছিল ওডিশার প্রথম স্নাতক ও উকিল মধুসূদন দাসের বাড়িতে। অল্পবয়সে শৈলবালার মায়ের মৃত্যু ঘটলে মধুসূদন তাকে দত্তক নেন।
১৯০৩ সালে শৈলবালা উৎকল যুবক সংঘ ও উৎকল যুবতী সংঘ গঠন করেন। তিনি ওডিশার প্রথম মহিলা কলেজ প্রতিষ্ঠায় অবদান রেখেছেন। এছাড়াও, তিনি হিন্দু বিধবাদের জন্য একটি প্রশিক্ষণ কেন্দ্র চালাতেন যাতে তারা স্বনির্ভর হতে পারে। তিনি ১৯৪১ সালে ওডিশা নারী সেবা সংঘ প্রতিষ্ঠা করেন। তিনি কটকে জাতীয় মহিলা কাউন্সিলের দ্বিবার্ষিক সম্মেলন সম্পন্ন হবার ক্ষেত্রে অবদান রেখেছিলেন। তিনি পাটনার প্রিজন সেলের প্রথম নারী পরিদর্শক, পাটনা মেডিকেল কলেজ ও হাসপাতাল ব্যবস্থাপনা কমিটির প্রথম নারী সদস্য, ভারতের প্রথম মহিলা অনারারি ম্যাজিস্ট্রেট, পাটনা বিশ্ববিদ্যালয়ের সিন্ডিকেট সদস্য হিসেবে দায়িত্ব পালন করেছেন।
শিক্ষাক্ষেত্রে তার অবদানের স্বীকৃতিস্বরূপ তাকে বিহার ও ওডিশার শেষ লেফটেন্যান্ট গভর্নর তাকে কাইসার-ই-হিন্দ স্বর্ণপদক প্রদান করতে চেয়েছিলেন কিন্তু, তিনি তা প্রত্যাখ্যান করেন। ১৯৫৯ সালে তাকে পদ্মশ্রী পুরস্কার প্রদান করে ভারত সরকার।
কটকের শৈলবালা মহিলা কলেজ তার নামেই নামকরণ করা হয়েছে।
সারাহ ফ্রে

সারাহ ফ্রে হল একজন মার্কিন খামারি ও ব্যবসায়ী। তিনি ফ্রে ফার্মসের মালিক, যেটি যুক্তরাষ্ট্রে সবচেয়ে বেশি কুমড়া উৎপাদনকারী প্রতিষ্ঠান। প্রতিষ্ঠানটি সাম্মা জুস নামে বাজারে তরমুজের জুস বিক্রি করে থাকে।
সারা ফ্রে বেড়ে উঠেছেন যুক্তরাষ্ট্রের ইলিনয় অঙ্গরাজ্যের কিনেসে, পড়েছেন ইলিনয়ের ফ্রন্টিয়ার কমিউনিটি কলেজে। বাবা মায়ের পাঁচ সন্তানের মাঝে তিনি ছিলেন একমাত্র মেয়ে ও সবচেয়ে ছোট। তার পরিবার ছিল খুবই গরিব এবং তারা তাদের খামারে উৎপাদিত শস্যের মাধ্যমে জীবিকা নির্বাহ করত। তিনি আট বছর বয়সে প্রথম তরমুজ বিক্রি করেন। যৌবনকালে তিনি নিজেকে চাকরিতে নিয়োজিত করার পরিবর্তে নিজেকে তাদের খামারের কাজে আত্মনিয়োগ করতে সিদ্ধান্ত গ্রহণ করলেন। ১৯৯৭ সালে কিশোরী সারাহ ফ্রে স্থানীয় ওয়ালমার্ট ডিস্ট্রিবিউশন সেন্টারে তরমুজ সরবরাহ শুরু করেন। যখন তার বয়স ১৬ বছর, তখন তার খামারের গ্রাহক সংখ্যা ১২ থেকে বেড়ে ১৫০ এ দাঁড়ায়। যখন তার বয়স ১৮ বছর, তখন খামারটি তার নিয়ন্ত্রণে চলে আসে।
সারহ ফ্রেকে 'যুক্তরাষ্ট্রের কুমড়া সম্রাজ্ঞী' বলে অভিহিত করা হয়ে থাকে। তিনি যুক্তরাষ্ট্রে সবচেয়ে বেশি কুমড়া উৎপাদন করে থাকেন। ২০১৬ সালে তিনি প্রায় পঞ্চাশ লাখ কুমড়া বিক্রি করেছেন। তার উৎপাদিত অধিকাংশ কুমড়া খাওয়ার উপযোগী না হলেও তা হ্যালুইনের লণ্ঠন নির্মাণের কাজে ব্যাপক জনপ্রিয়। তাদের খামার এখন বাড়ির উঠানের সীমানা পেরিয়ে যুক্তরাষ্ট্রের ফ্লোরিডা, জর্জিয়া, আরকানসাস, ইলিনয়, ইন্ডিয়ানা ও পশ্চিম ভার্জিনিয়া অঙ্গরাজ্যের প্রায় দেড় লাখ একর জমিতে বিস্তৃত হয়েছে। তার খামার কুমড়া ছাড়াও তরমুজ, ফুটি, সুইট কর্ন ও কাকারবিটা উৎপাদন করে থাকে। ২০১৭ সালের হিসাব অনুযায়ী তার ফ্রে ফার্মে ইলিনয় অঙ্গরাজ্যের খামারগুলোর মাঝে সবচেয়ে বেশি বিদেশি কাজ করে এবং খামারটিতে প্রায় আড়াইশ জন কর্মী ইলিনয় ও ইন্ডিয়ানা অঙ্গরাজ্যে কুমড়া উৎপাদনের সাথে যুক্ত।
তিনি সাম্মা জুস নামে একটি নতুন ব্র‍্যান্ডের তরমুজ জুস বাজারে ছেড়েছেন। তার সাথে ওয়ালমার্টের ব্যবসায়িক সম্পর্ক হার্ভার্ড বিশ্ববিদ্যালয়ের পাঠ্যসূচিতে অন্তর্ভুক্ত করা হয়েছে।
ন্যান্সি কেদৌরী

ন্যান্সি দিনাহ এলি কেদৌরী (; ) হচ্ছেন একজন বাহরাইনি রাজনীতিবিদ, ব্যবসায়ী মহিলা এবং লেখক। ২০১০ সাল থেকে তিনি বাহরাইনের জাতীয় পরিষদ-এর সদস্য হিসেবে রয়েছেন।
কেদৌরির পরিবারটি হচ্ছে বাহরাইনেন ইহুদি পরিবারগুলির মধ্যে একটি, পরিবারটি মূলত টেবিলের বস্ত্র এবং লিনেনের আমদানিকারক একটি পরিবার। তার পরিবারটি বাহরাইনে তৃতীয় প্রজন্মের, এবং তিনি ২০০৮ থেকে ২০১৩ সাল পর্যন্ত মার্কিন যুক্তরাষ্ট্র বাহরাইনের রাষ্ট্রদূত হিসেবে দায়িত্ব পালন করা হুদা নোনু এর চাচাত বোন।
তার ২০০৭-এর বই "ফ্রম আওয়ার বিগেইনিং টুু প্রেজেন্ট ডে"-এ, তিনি প্রথম ঔপনিবেশিকদের (১৮৮০-এর দশকের শেষ হতে) থেকে বর্তমান বাহরাইনি ইহুদিদের ইতিহাস নথিভুক্ত করেছেন।
২০১০-এ, বাহরাইনের জাতীয় পরিষদ-এর সদস্য হন ন্যান্সি কাদৌরী। তিনি ইজরায়েল কাটজ এর মতো রাজনৈতিক ব্যক্তিত্বের সাথে প্রকাশ্যে ইসরায়েলের সাথে সম্পর্ককে মসৃণ করার কাজ করেছেন। এপ্রিল ২০১৭-এ, তিনি ওয়ার্ল্ড ইহুদি কংগ্রেসে তার দেশকে প্রতিনিধিত্ব করেন।
থার্মোফ্লাস্ক

থার্মোফ্লাস্ক বা ডিওয়ার ফ্লাস্ক এক ধরনের সংরক্ষণকারী পাত্র যা কোনো বস্তুকে একই উষ্ণতায় অনেক্ষণ রেখে দিতে চাইলে ব্যবহার করা হয়। এই ফ্লাস্ক এ ঠান্ডা পানীয় থাকলে যেমন অনেক্ষণ ঠান্ডা থাকে, তেমনই গরম জল রাখলে সেই জল অনেক্ষণ গরম থাকে। ১৮৯২ সালে ব্রিটিশ বিজ্ঞানী স্যার জেমস ডিওয়ার এই পাত্র উদ্ভাবন করেন।
এটি দুই দেয়াল বিশিষ্ট একটি কাচের পাত্র। ভেতরের দেয়ালের বাইরের তলে এবং বাইরের দেয়ালের ভেতরের তলে রুপাের প্রলেপ দেওয়া থাকে। ফলে দেয়াল দুটি চকচকে হয়। দেয়ালদুটির মাঝখানে যতদূর সম্ভব কম ভরের বায়ু রাখা হয়। ফ্লাস্কটির মুখ একটি কুপরিবাহী পদার্থের (যেমন- কর্ক বা পলিথিন) তৈরি ছিপি দিয়ে বন্ধ করা হয়। যাতে সহজে না ভাঙে তার জন্য পাত্রটিকে স্প্রিং এর উপর বসিয়ে একটি ধাতব বা প্লাস্টিকের পাত্রের মধ্যে রাখা হয়। এই পাত্র ও কাচের পাত্রের মাঝের অংশ ফেল্ট, তুলাে, গ্লাসউল ইত্যাদি কুপরিবাহী পদার্থ দিয়ে ভরতি থাকে।
পাত্রের কাচ তাপের কুপরিবাহী। পাত্রটির খােলা মুখের ছিপিও তাপের কুপরিবাহী। পাত্রটির কাচ দিয়ে তৈরি অংশটির চারপাশ কুপরিবাহী পদার্থ দিয়ে ঘেরা। ফলে পরিবহনের সাহায্যে তাপ সঞ্চালন ব্যাহত হয়। আবার দুই দেয়ালের মাঝখান প্রায় বায়ুশূন্য থাকায় পরিবহন ও পরিচলন পদ্ধতিতে পাত্রটির বাইরের তাপ ভেতরে এবং ভেতরের তাপ বাইরে যেতে পারে না। বিকিরণ প্রক্রিয়ায় বাইরের থেকে তাপ ভেতরে। প্রবেশ করার সময় প্রথম দেওয়াল দ্বারা প্রতিফলিত হয়ে ফিরে যায়। ভেতর থেকে বাইরে যাবার সময় দুই দেয়ালের চকচকে পৃষ্ঠের জন্য পাত্রের ভেতর থেকে তাপ প্রতিফলিত হয়ে পাত্রের মধ্যেই ফিরে যায়। তাপের বিকিরণ অনেক কম হয়। এখানে তাপের এই আচরণ আলাের প্রতিফলন ধর্মের মতাে। এভাবে তাপ সঞ্চালনের সমস্ত প্রক্রিয়াই ব্যাহত হয়। ফলে অনেকক্ষণ ধরে ফ্লাস্কে শীতল বস্তু শীতল ও উষ্ণ বস্তু উষ্ণ থাকে।
রামেশ্বরম

রামেশ্বরম (, ) ভারতের তামিলনাড়ু রাজ্যের রামনাথপুরম জেলার একটি শহর ও পৌরসভা। এটি পামবান দ্বীপে অবস্থিত পামবান চ্যানেল দ্বারা প্রধানভূমি ভারত থেকে পৃথক এবং শ্রীলংকার মান্নার দ্বীপ থেকে ৪০ কিলোমিটার দূরে অবস্থিত। এটি ভারতীয় উপদ্বীপের উপরিভাগে মান্নার উপসাগর এ অবস্থিত। পামবান দ্বীপ, যা রামেশ্বর দ্বীপ নামে পরিচিত, পামবান সেতু দ্বারা মূলভূমি ভারতের সাথে সংযুক্ত। রামেশ্বর চেন্নাই ও মাদুরাইয়ের রেলপথের টার্মিনাস। বারাণসীর সাথে একত্রিত হয়ে এটি হিন্দুদের কাছে ভারতের পবিত্রতম স্থান এবং চার ধাম তীর্থযাত্রার অংশ বলে মনে করা হয়।
রামেশ্বর ভারতের কাছ থেকে শ্রীলঙ্কায় পৌঁছানোর সবচেয়ে নিকটতম বিন্দু এবং ভূতাত্ত্বিক প্রমাণগুলি নির্দেশ করে যে, রামসেতু ভারত ও শ্রীলংকার মধ্যে একটি পূর্ব জমির সংযোগ ছিল। 
এই মন্দিরে রামেশ্বর স্তম্ভ অবস্থিত।
সীতা উদ্ধারের পরে ফিরে এসে, লিঙ্গ রূপে শিবের আরাধনা করেন রামচন্দ্র। রাবণকে বধ করে তিনি যে ব্রহ্মহত্যা করেছিলেন, সেই পাপ খণ্ডনের জন্যই শিবের আরাধনা করেন। বর্তমানে তামিলনাডুর সেই স্থানই হিন্দু তীর্থ হিসেবে গণ্য হয়। 
রামসেতু
জোহানা বার্গম্যান পোরভাল্ডসডোটির

জোহানা বার্গম্যান পোরভাল্ডসডোটির হলেন একজন আইসল্যান্ডীয় খামারি, যিনি নিজের খামারে বিলুপ্তপ্রায় আইসল্যান্ডীয় ছাগলের প্রজনন ঘটিয়ে জাতটি সংরক্ষণে অবদান রেখেছেন।
জোহানা বার্গম্যান পোরভাল্ডসডোটির আইসল্যান্ডে বোর্গাবিগডে হাফেল খামার চালান। খামারি হিসেবে কর্মজীবন শুরুর আগে তিনি ছিলেন একজন সেবিকা। তার খামারটি তিন পুরুষ ধরে তার পারিবারিক খামার হিসেবে টিকে আছে। পোরবার্ন অডসনের সাথে বিবাহবন্ধনে আবদ্ধ হবার পরও ছয় সন্তানের জননী জোহানা খামারটিকে ছেড়ে যান নি।
২০০০ সাল থেকে তিনি আইসল্যান্ডীয় ছাগলকে বিলুপ্তির হাত থেকে রক্ষা করার জন্য তিনি নিজ খামারে জাতটির প্রজনন ঘটিয়ে আসছেন। তিনি এতে সফল হন এবং তার এই কাজের জন্য খামারটি আইসল্যান্ডীয় ছাগল সংরক্ষণ কেন্দ্র হিসেবে পরিচিতি লাভ করে। খামারটি আইসল্যান্ডের একমাত্র ছাগল প্রজনন কেন্দ্র। ২০১২ তার কর্মকাণ্ডের অর্থ যোগানোর জন্য তিনি প্রচারাভিযান চালিয়েছিলেন। জোহানা "গেম অব থ্রোনস" এর চতুর্থ মৌসুমের "দ্য ল অব গডস অ্যান্ড মেন" পর্বের জন্য বিশটি আইসল্যান্ডীয় ছাগল সরবরাহ করেছিলেন। তিনি আইসল্যান্ডের বাজারে বিভিন্ন রকম ছাগপণ্য বিক্রি করে থাকেন।
২০১৪ সালে তার খামার দেনার দায়ে ডুবতে বসলে তিনি পুনরায় অর্থ সংগ্রহে প্রচারাভিযানে নামেন। তিনি প্রয়োজনীয় অর্থ জোগাড় করতে সমর্থ হন। তিনি এতে সফল হন এবং খামারটি রক্ষা পায়। যদি তিনি সফল না হতেন, তবে খামারের ছাগলগুলোকে জবাই করতে হত।
আশরাফুল ইসলাম রানা

আশরাফুল ইসলাম রানা (জন্ম: ৫ মে ১৯৮৮; আশরাফুল ইসলাম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন গোলরক্ষক হিসেবে খেলেন।
২০০৩–০৪ মৌসুমে, বাংলাদেশী ক্লাব বাংলাদেশ সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১৩ মৌসুম অতিবাহিত করেছেন। অতঃপর ২০১৫–১৬ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন। পরবর্তীকালে, তিনি সাইফের হয়ে খেলেছেন। ২০১৯–২০ মৌসুমে, তিনি সাইফ হতে বাংলাদেশী ক্লাব শেখ রাসেলে যোগদান করেছেন।
২০১৫ সালে, রানা বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন।
আশরাফুল ইসলাম রানা ১৯৮৮ সালের ৫ই মে তারিখে বাংলাদেশের মানিকগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৫ সালের ১৭ই ডিসেম্বর তারিখে, মাত্র ২৭ বছর ৭ মাস ১৩ দিন বয়সে, রানা নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রানা মাত্র ১টি ম্যাচে করেছেন। জাতীয় দলের হয়ে অভিষেকের ১৮২ মিনিট পর, বাংলাদেশের জার্সি গায়ে প্রথম গোলটি হজম করেন; ২০১৬ সালের ১৮ই মার্চ তারিখে, সংযুক্ত আরব আমিরাতের বিরুদ্ধে ম্যাচের দ্বিতীয় মিনিটে গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেন। ২০১৬ সালের ৬ই সেপ্টেম্বর তারিখে, তিনি ভুটানের বিরুদ্ধে ২০১৯ এএফসি এশিয়ান কাপ বাছাইপর্বের প্লে-অফ পর্বের ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটি ০–০ গোলে ড্র হয়েছিল।
ফুনকে ওপেকে

ফুনকে ওপেকে হলেন একজন নাইজেরীয় তড়িৎ প্রকৌশলী, যিনি প্রযুক্তি প্রতিষ্ঠান মেইন স্ট্রিট টেকনোলজিসের প্রতিষ্ঠাতা এবং ইন্টারনেট সেবাদানকারী প্রতিষ্ঠান মেইন ওয়ান কেবল কোম্পানির সিইও।
ফুনকে ওপেকে নাইজেরিয়ার ওবাফেমি বিশ্ববিদ্যালয় থেকে তড়িৎ প্রকৌশলে স্নাতক হবার পর যুক্তরাষ্ট্রের কলম্বিয়া বিশ্ববিদ্যালয় থেকে তড়িৎ প্রকৌশলের উপরে স্নাতকোত্তর ডিগ্রি লাভ করেন। যুক্তরাষ্ট্রে স্নাতকোত্তর শেষ করার পর তিনি নিউইয়র্কের ভেরিজন কমিউনিকেশনসে এক্সিকিউটিভ ডিরেক্টর হিসেবে কর্মজীবন শুরু করেন। ২০০৫ সালে তিনি মোবাইল অপারেটর এমটিএন নাইজেরিয়ায় প্রধান প্রযুক্তি কর্মকর্তা হিসেবে যোগদান করেন। এছাড়াও, তিনি ট্রান্সকর্প ও নিটেলের সাথে যুক্ত ছিলেন।
যুক্তরাষ্ট্র থেকে নাইজেরিয়ায় ফিরে আসলে সেখানকার ধীরগতির ইন্টারনেট সেবা দেখে তিনি ২০০৮ সালে মেইন ওয়ান কেবল কোম্পানি প্রতিষ্ঠা করেন,
যা মেইনস্ট্রিট টেকনোলজিসের মালিকানাধীন। মেইন ওয়ান পশ্চিম আফ্রিকার প্রধান ইন্টারনেট সেবাদানকারী প্রতিষ্ঠান। তিনি বর্তমানে প্রতিষ্ঠানটির সিইও হিসেবে কর্মরত আছেন।
ফারখোন্দা হাসান

ফারখোন্দা হাসান (; জন্ম: ১৯৩০) কায়রো আমেরিকান বিশ্ববিদ্যালয়ের ভূগোলের একজন অধ্যাপক এবং শুরা কাউন্সিলের মানব উন্নয়ন ও স্থানীয় প্রশাসন কমিশনের চেয়ারম্যান ছিলেন।
তিনি কায়রো বিশ্ববিদ্যালয় থেকে রসায়ন ও ভূগোলে বিএসসি ডিগ্রি এবং কায়রো আমেরিকান বিশ্ববিদ্যালয় থেকে সলিড স্টেট সাইন্সে এমএসসি ডিগ্রি লাভ করেন। মার্কিন যুক্তরাষ্ট্রের পিটসবার্গ বিশ্ববিদ্যালয় থেকে ভূগোলে পিএইচডি ডিগ্রি অর্জন করেছেন। তিনি মিশরের আইন শামস বিশ্ববিদ্যালয় হতে শিক্ষা ও সাইকোলজি বিষয়েও তিনি ডিপ্লোমা করেছেন।
হাসান জাতিসংঘ কমিশনের বিজ্ঞান ও প্রযুক্তি উন্নয়ন বিভাগের জেন্ডার উপদেষ্টা পর্ষদের সহ-সভাপতি এবং ২০০০ সাল থেকে মিশরে মহিলাদের জাতীয় কাউন্সিলের মহাসচিব এবং সদস্য। একজন বিজ্ঞানী, রাজনীতিবিদ এবং উন্নয়ন বিশেষজ্ঞ হিসাবে তিনি নীতি, জনসেবা, বিজ্ঞান, তথ্য ও প্রযুক্তি, তৃণমূল পর্যায়ে সামাজিক কাজ, শিক্ষা ও সংস্কৃতি এবং অন্যান্য শৃঙ্খলাগুলিতে মহিলা হওয়ার কারণেই কেন্দ্রীভূত ছিলেন। জাতীয় ও আন্তর্জাতিক সংস্থা, বেসরকারি সংস্থা, গবেষণা ও জ্ঞান প্রতিষ্ঠানের সঙ্গে তার সংযুক্তি নারীর ক্ষমতায়নকে নির্দেশিত করে। হাসান জাতিসংঘের বিভিন্ন সংস্থা কর্তৃক আয়োজিত বিভিন্ন আন্তর্জাতিক ও আঞ্চলিক কর্মসূচিতে স্বল্পমেয়াদে পরামর্শদাতা এবং বিশেষজ্ঞ হিসাবে কাজ করেছেন। যেমন: মহিলাদের জন্য জাতিসংঘ উন্নয়ন তহবিল (ইউনিফেম), জাতিসংঘ উন্নয়ন কর্মসূচী (ইউএনডিপি), নারী উন্নয়নের জন্য জাতিসংঘের আন্তর্জাতিক গবেষণা ও প্রশিক্ষণ ইনস্টিটিউট (ইনসট্র), ইউনেস্কো।
মাসুম বাবুল

মাসুম বাবুল (৩১ ডিসেম্বর ১৯৬২ - ৬ মার্চ ২০২৩) একজন বাংলাদেশী চলচ্চিত্র নৃত্য পরিচালক এবং নৃত্য পরিকল্পনাকারী ছিলেন। তিনি ১৯৯৩ সালে দোলা এবং ২০০৮ সালের চলচ্চিত্র কি জাদু করিলার জন্য জন্য ২বার বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক পুরস্কার জিতে নেন। এছাড়াও তিনি ১৯৮৯ সালের সুপারহিট চলচ্চিত্র "বেদের মেয়ে জোসনা" এবং ২০০৬ সালের "কোটি টাকার কাবিন" এবং ১৯৯৪ সালের "বিক্ষোভ" চলচ্চিত্রের জন্য বিশেষভাবে সুপরিচিত।
জাতীয় চলচ্চিত্র পুরস্কার
জেনাট সিবল হাইড

জেনাট সিবল হাইড ইউনিভার্সিটি অব উইসকনসিন, ম্যাডিসনে মনোবিজ্ঞান এবং লিঙ্গ ও নারী সম্পর্কিত গবেষণায় হেলেন থম্পসন উলেলি অধ্যাপক। তিনি মানব যৌনতা, লিঙ্গ পার্থক্য, লিঙ্গ উন্নয়ন, লিঙ্গ এবং বিজ্ঞান এবং নারীবাদী তত্ত্ব বিষয়ে গবেষণার জন্য পরিচিত এবং তাকে লিঙ্গ গবেষণা ক্ষেত্রে নেতৃস্থানীয় এক শিক্ষাবিদ হিসাবে মনে করা হয়।
হাইড ১৯৬৯ সালে ওবারলিন কলেজ থেকে গণিতে স্নাতক ডিগ্রী লাভ করেন। তিনি ইউনিভার্সিটি অব ক্যালিফোর্নিয়া, বার্কলেতে তার শিক্ষা চালিয়ে যান এবং সেখানে তিনি ১৯৭২ সালে মনোবিজ্ঞানে পিএইচডি সম্পন্ন করেন। ১৯৯৬ সালে তিনি ডেনিসন বিশ্ববিদ্যালয় থেকে সামাজিক বিজ্ঞানে সাম্মানিক ডক্টরেট ডিগ্রি লাভ করেন। ১৯৮৬ সালে উইসকনসিন-ম্যাডিসন বিশ্ববিদ্যালয়ের অনুষদের সাথে যোগদান করার আগে, হাইড বোলিং গ্রিন স্টেট ইউনিভার্সিটি (১৯৭২-১৯৭৯) এবং ডেনিসন বিশ্ববিদ্যালয়ের (১৯৭৯-১৯৮৬) মনোবিজ্ঞান বিভাগের অনুষদের সদস্য ছিলেন।
২০০৫ সালে প্রকাশিত, "জেন্ডার সিমিলারিটিস হাইপথেসিস" হাইডের কর্মক্ষেত্রের একটি কেন্দ্রীয় অংশ। এই প্রভাবশালী গবেষণায়, হাইড মেটা বিশ্লেষণের একটি গবেষণা ক্রম চালান, যেখানে দেখানো হয় অধিকাংশ মানসিক মাপকাঠিতেই পুরুষ এবং মহিলারা একইরকম, অথচ সাধারণভাবে মনে করা হয় তারা অনেকটাই আলাদা।
তার সহ-লিখিত পাঠ্যপুস্তক "হাফ দ্য হিউম্যান এক্সপেরিয়েন্সেস" এর রয়্যালটির টাকা জেনাট হাইড স্নাতক ছাত্র গবেষণা অনুদানে যায়, যা থেকে নারীবাদী গবেষণায় ডক্টরেট করতে আসা মনোবিজ্ঞানের ছাত্ররা সাহায্য পান। "আন্ডারস্ট্যান্ডিং হিউম্যান সেক্সুয়ালিটি" নামক আর একটি বইয়েরও তিনি সহলেখক।
২০১৬ সালে, হাইড, আমেরিকান সাইকোলজিক্যাল অ্যাসোসিয়েশন (এপিএ) দ্বারা উপস্থাপিত আর্নেস্ট আর. হিলগার্ড লাইফটাইম অ্যাচিভমেন্ট পুরস্কার পেয়েছেন এবং ২০১৮ সালে অ্যাসোসিয়েশন ফর সাইকোলজিকাল সায়েন্স থেকে জেমস ম্যাককিন ক্যাটেল ফেলো অ্যাওয়ার্ড পেয়েছেন। তার আগের পাওয়া পুরস্কারগুলির মধ্যে আছে সোসাইটি ফর সাইন্টিফিক স্টাডি অফ সেক্সুয়ালিটি থেকে কিনসী পুরস্কার (১৯৯২), নারী মনোবিজ্ঞানের এপিএ বিভাগ ৩৫ থেকে হেরিটেজ অ্যাওয়ার্ড (১৯৯৬), এপিএ বিভাগ ৩৫ থেকে "মেন আর ফ্রম আর্থ, উইমেন আর ফ্রম আর্থ। দ্য মিডিয়া ভার্সেস সায়েন্স অন সাইকোলজিক্যাল জেন্ডার ডিফারেন্সেস" বইয়ের জন্য ক্যারোলিন উড শেরিফ পুরস্কার (১৯৯৮), মানসিক বিজ্ঞানে বিশিষ্ট পরিষেবার জন্য এপিএ পুরস্কার (২০০৮), অ্যাসোসিয়েশন ফর উইমেন ইন সাইকোলজি থেকে নারী মনোবিজ্ঞানের পথিকৃৎ পুরস্কার (২০০৯), এবং বিশিষ্ট নেতৃত্বের জন্য উইমেন ইন সাইকোলজি পুরস্কার (২০১৪)।
রিম আল মারজৌকি

রিম আল মারজৌকি (আরবি:ريم المرزوقي) হলেন একজন প্রকৌশলী। সংযুক্ত আরব আমিরাতের প্রথম ব্যক্তি হিসেবে যুক্তরাষ্ট্রে পেটেন্ট লাভ করেছিলেন।
রিম আল মারজৌকি সংযুক্ত আরব আমিরাত বিশ্ববিদ্যালয় থেকে স্থাপত্য প্রকৌশলের উপরে স্নাতক ডিগ্রি লাভ করেছিলেন। বিশ্ববিদ্যালয়ে পড়াকালীন সময়ে তিনি দেশটির বিভিন্ন প্রকৌশল পরামর্শক প্রতিষ্ঠানের সাথে যুক্ত ছিলেন।
রিম আল মারজৌকি তার আবিষ্কার 'লোয়ার এক্সট্রিমিটি ভেইকল কন্ট্রোল সিস্টেন' এর জন্য পেটেন্ট লাভ করেন। তার এই আবিষ্কারের ফলে মানুষ তার শরীরের ঊর্ধ্বাংশ ব্যবহার না করেই গাড়ি চালাতে পারবে।
তিনি এই আবিষ্কারটি করতে অনুপ্রাণিত হয়েছিলেন মার্কিন টিভি অনুষ্ঠান "ইনসাইড এডিশন" এ বিশ্বের প্রথম হাতবিহীন বৈমানিক জেসিকা কক্সের সাক্ষাৎকার দেখে, যিনি উল্লেখ করেছিলেন যে, তিনি বেশি দূরত্বে গাড়ি চালানোর ক্ষেত্রে তাকে অসুবিধায় পড়তে হয়।
রিম আল মারজৌকির এই আবিষ্কার ব্রিটিশ মিউজিয়ামে "১০০ জিনিসের মাধ্যমে পৃথিবীর ইতিহাস" প্রদর্শনীর অংশ হিসেবে আবুধাবির মানারাত আল সাদিয়াতে প্রদর্শিত হয়েছে। তার এই আবিষ্কার মুগ্ধ করেছিল ব্রিটিশ মিউজিয়াম পরিচালক নেইল ম্যাকগ্রেগরকে।
তাকে ২০১৪ সালে যুক্তরাষ্ট্রের ক্যালিফোর্নিয়ার সান ফ্রান্সিস্কোতে ৫১তম অ্যানুয়াল ইন্টারন্যাশনাল অ্যাচিভমেন্ট সামিটে অংশগ্রহণের জন্য মনোনীত করেছিল একাডেমি অব অ্যাচিভমেন্ট কর্তৃপক্ষ।
মেহের উন নেসা বেগম

মেহের-উন-নেসা বেগম ২৮ সেপ্টেম্বর, ১৬৬১ সালে মহারাষ্ট্রের আওরঙ্গবাদে জন্মগ্রহণ করেন। তার মা ছিলেন আওরঙ্গাবাদী মহল, তিনি ছিলেন সম্রাটের উপপত্নী। তিনি সম্রাট আওরঙ্গজেবের নবম সন্তান এবং বোনদের মধ্যে পঞ্চম। কিন্তু তিনি তার মায়ের একমাত্র সন্তান ছিলেন।
মেহের-উন-নেসা বেগম তার চাচাত ভাই ইজ্জাদ বখশ মির্জাকে বিয়ে করেছিলেন। ইজ্জাদ বখশ মির্জা হলেন রাজকুমার মুরাদ বখশ মির্জার পুত্র। ইজাদ্দ বখশ মির্জার সাথে তার বিয়ে হয় ১৬৭২ সালে। এই বিয়েতে উপস্থিত ছিলেন কাজী আব্দুল ওয়াহাব, শেখ নিজাম, বখতওয়ার খান এবং দারবার খান। মেহের উন নেসা দুইজন পুত্র সন্তান প্রসব করেন। তারা হলেন দাওয়ার বখশ মির্জা ও দাদার বখশ মির্জা।
মেহের উন নেসা তার পিতার মৃত্যুর এক বছর আগে ২৪ এপ্রিল, ১৭০৬ সালে মারা যান। তার স্বামীও তার সাথে মারা যায়।
ওডেওন্‌সপ্লাৎস

ওডেওন্‌সপ্লাৎস () জার্মানির বাভারিয়া রাজ্যের মধ্যবর্তী মিউনিখের অবস্থিত একটি বৃহদাকার চত্বর। উনিশ শতকের প্রথম দিকে লিও ভন ক্লেঞ্জ চত্বরটি নির্মাণ করেছেন। বিখ্যাত রাস্তা লুডউইগসট্রেসের দক্ষিণদিকের শেষে চত্বরটি অবস্থিত। রাস্তাটি ও চত্বরটি একই সময়ে তৈরি করা হয়েছিল। ওডেওন্‌সপ্লাৎস নামটি এসেছে ওডেওন শব্দ থেকে। ওডেওন একটি কনসার্ট হলের নাম, আর এই কনসার্ট হলটি চত্বরটির উত্তর-পশ্চিম দিকে অবস্থিত। ১৯২৩ সালে এই চত্বরে একটি বন্দুকযুদ্ধ হয়।
ওডেওন্‌সপ্লাৎস পুরনো শহরের উত্তর দিকে অবস্থিত। এটি আলস্তাদ-লেহেল (পূর্ব দিকে) ও ম্যাক্সভোরস্তাদের (পশ্চিম দিকে) সীমান্তে অবস্থিত। চত্বরটির উত্তর দিকে রয়েছে ওডেওন্‌স ভবন (১৮২৬-১৮২৮, বর্তমানে বাভারিয়ার স্বরাষ্ট্র মন্ত্রণালয় ভবন), এরপর পেলেস লিউছেনবার্গ (১৮১৭-২১, বর্তমানে বাভারিয়ার অর্থ মন্ত্রণালয়), এই দুটো ভবনই রোমের পালাজো ফার্নেসের নকশাশৈলীতে নির্মাণ করা হয়েছে। দুটো ভবনের মাঝখান দিয়ে একটি নাম না জানা রাস্তা পেলেস লুডউইগ ফারদিনান্দ (১৮২৫-২৬, বর্তমানে সিমেন্স কোম্পানির সদরদপ্তর) পর্যন্ত অগ্রসর হয়েছে। চত্বরটির পূর্ব দিকে রয়েছে ক্লেঞ্জের বাজার ভবন, এর সাথে ক্যাফে তামবোসি লাগানো।
ফিল্ডারহলটি ফ্লোরেন্সের বিখ্যাত লোগগিয়া দ্যা লেঞ্জি ভবনের আদলে নির্মাণ করা হয়েছে।
ওডেওন্‌সপ্লাৎসে একই নামে ইউ-বান রেল পরিসেবা চালু রয়েছে, এবং বাস চলাচলের রূটে চত্বরটি মিউজিয়াম লাইন (জাদুঘর রেখা) নামে পরিচিত। ১৯৭২ সাল থেকে, চত্বরের দক্ষিণ অংশটি কেন্দ্রীয় মিউনিখ পথচারী অঞ্চলের অংশ ছিল।
১৭৯০ সালের দিকে, মিউনিখের পুরনো শহরের দেয়ালগুলি অপসারণের মাধ্যমে স্কোয়াবিং ফটককে একটি নতুন চত্বরের সাথে প্রতিস্থাপন করার জন্য এবং রেজেইডিজ থেকে ন্যুমফুয়েনবার্গ প্রাসাদ (ফ্রুস্তেন্ভেওয়েগ, বর্তমান রাস্তাটির শুরুতে) আরো চিত্তাকর্ষক করার জন্য পরিকল্পনা করা হয়েছিল। বাভারিয়ার প্রথম রাজা লুডউইগ, ক্লেঞ্জকে নিয়োগ দেন লুডউইগসট্রেস রাস্তার সাথে একটি চত্বর তৈরি করার জন্য। সেই নকশা অনুসারেই রাস্তা ও চত্বরটি তৈরি করা হয়। প্রথমেই ইতালিয়ান স্তাপত্যে তৈরি পেলেস লিউছেনবার্গ তৈরি করা হয়। অবশ্য ক্লেঞ্জ, লুডউইগের নকশায় খানিকটা ভিন্নতা এনেছিলেন। ১৮৬২ সালে চত্বরের মুখেই প্রথম রাজা লুডউইগের ঘোড়ায় চড়া মূর্তি স্থাপন করা হয়। মূর্তিটি ওডেওন ও লিউছেনবার্গ পেলেসের মধ্যখানে অবস্থিত। মূর্তিটি তৈরি করেন লুডউইগ ভন সোয়ানথালের এবং উদ্বোধন করেন ম্যাক্স ভন ওয়ান্ডমান।
ওডেওন্‌সপ্লাৎস বিভিন্ন কুচকাওয়াজ ও অনুষ্ঠানের জন্য ব্যবহৃত হয়। ১৯৮৮ সালে ফ্রাঞ্জ জোসেফ স্ট্রশের শেষকৃত্যের অনুষ্ঠান এখানে অনুষ্ঠিত হয়েছে। ফ্রাঞ্চ-রাশিয়ার যুদ্ধে যেসকল যোদ্ধারা শহীদ হয়েছেন তাদের স্মরণে একটি বিজয় কুচকাওয়াজ অনুষ্ঠিত হয় যা লুডউইগসট্রেস রাস্তা ধরে চত্বরের শেষ মাথায়, ফিল্ডারহলে গিয়ে শেষ হয়। কুচকাওয়াজের সময় বক্তৃতা মঞ্চ লুডউইগ ১ম এর মূর্তির পাশেই স্থাপন করা হয়। মিউনিখের অন্যতম আকর্ষণ অক্টোবরফেস্টের বার্ষিক কুচকাওয়াজও চত্বরের মধ্য দিয়েই অতিক্রম করে।
১৯২৩ সালে চত্বরটিতে একটি বন্দুকযুদ্ধ সংগঠিত হয়। এতে চারজন পুলিশ অফিসার এবং ষোল জন নাৎসি সৈনিক নিহত হয়।
হিটলারের ছবিগুলোর মধ্যে একটি ছবির বিষয়বস্তু ছিল ওডেওন্‌সপ্লাৎস। মারিনপ্লাৎজের মতো, চত্বরটি অনেক ঐতিহাসিক ও গুরুত্বপূর্ণ ঘটনার সাক্ষী হয়ে আছে।
সাফিয়া জঘলুল

সাফিয়া জঘলুল (১৮৭৬–১৯৪৬) একজন মিশরীয় রাজনৈতিক কর্মী ছিলেন। তিনি ওয়াফদ পার্টির শুরুর নেতাদের মধ্যে একজন ছিলেন।
তূর্কি বংশোদ্ভূত, জঘলুল ১৮৭৬ সালে জন্মগ্রহণ করেন। তিনি ছিলেন মিসরের সাবেক প্রধানমন্ত্রী মুস্তফা ফাহমি পাশার কন্যা
১৮৯৬ সালে তিনি সাদ জঘলুলকে বিবাহ করেন, যিনি ছিলেন একজন মিশরীয় বিপ্লবী ও ২৬ জানুয়ারি ১৯২৪ থেকে ২৪ নভেম্বর ১৯২৪ সাল পর্যন্ত মিশরের প্রধানমন্ত্রী ছিলেন।
১৯১৯ সালে সেশেল-এ তার স্বামী সাদ জঘলুল-এর নির্বাসিত হওয়ার পর তিনি ওয়াফদ পার্টির কেন্দ্রীয় ব্যক্তিত্ব হয়ে ওঠেন এবং তার বাড়ি ওয়াফদ পার্টির একটি কেন্দ্র হয়ে উঠে। তিনি ৫০০ নারী নিয়ে একটি বিক্ষোভের আয়োজন করেন। ১৯২৭ সালে তার স্বামীর মৃত্যুর পর, দলের নতুন নেতা নিয়োগে তিনি একেবারে কেন্দ্রে ছিলেন। আদতে, তিনি নারী ওয়াফদ দলের নেতা ছিলেন। ১৯৩৭ সালে পার্টির বিভক্তির পর তিনি রাজনৈতিক কর্মজীবন থেকে অবসর গ্রহণ করেন।
তিনি "উম্ম-আল-মিসরিয়াইন" (মিশরীয়দের মা) হিসাবে পরিচিত ছিলেন এবং কায়রোতে তার বাড়িটি "বাইত আল-উম্মা" (জাতির ঘর) নামে পরিচিত ছিল। "
মেহের উন নেসা বেগম (নূর জাহানের মেয়ে)

মেহের-উন-নেসা বেগমের বাবার নাম আলী কুলি বেগ। আলী কুলি বেগের উপাধি ছিলো শের আফগান খান। তার মা নূর জাহানের আসল নাম হলো মেহের উন নেসা খানম, তিনি ছিলেন মির্জা গিয়াস বেগের মেয়ে। তাঁর অপর নাম ইতিমাদ-উদ-দ্দৌলা। মেহের উন নেসা বেগম আসাফ খানের কন্যা সম্রাট শাহ জাহানের স্ত্রী মুমতাজ মহলের চাচাতো বোন। ১৬০৭ সালে শের আফগান খানের মৃত্যুর পর, তিনি এবং তাঁর মা আগ্রায় চলে আসেন। ১৬১১ খ্রিষ্টাব্দে তাঁর মা সম্রাট জাহাঙ্গীরকে পুনরায় বিয়ে করেন। তখন তাঁর নাম হয় নূর জাহান বেগম।
১৬১৭ সালে নূর জাহান ও তাঁর ভাই পরিকল্পনা করেন জাহাঙ্গীরের জ্যেষ্ঠ পুত্র রাজকুমার খশরু মির্জার সাথে মেহের উন নেসার বিয়ে দেবেন। কিন্তু রাজকুমার খশরু মির্জা এই বিয়েতে অসম্মতি জানান। কারণ তিনি তাঁর স্ত্রীকে ভালোবাসতেন। তাঁর স্ত্রী ছিলেন মির্জা আজিজ কোকার কন্যা।
যখন মেহের-উন-নেসার বয়স প্রায় ১৬ বছর হলো, জাহাঙ্গীর তাঁর পুত্র শাহরিয়ারের সাথে তাঁর বিয়ে দিলেন। ১৬২২ সালের ২২ ডিসেম্বর তিনি মির্জা গিয়াস বেগের কাছে নগদ এক লাখ রুপি এবং মূল্যবান পণ্য পাঠিয়েছিলেন। এই বিয়েতে বিশাল উৎসবের আয়োজন করা হয়েছিলো।
বিয়েটি ২৩ এপ্রিল, ১৬২১ খ্রিষ্টাব্দে গিয়াস বেগের বাড়িতে অনুষ্ঠিত হয়। সম্রাট জাহাঙ্গীর ও তাঁর হারেমের মহিলারাও এই অনুষ্ঠানে অংশগ্রহণ করেন।
১৬২৩ সালের ১৩ সেপ্টেম্বর মেহের-উন-নেসা একমাত্র সন্তানের জন্ম দিয়েছিলেন, যার নাম আরজানি বেগম। 
১৬২৭ সালের ২৮ অক্টোবর সম্রাট জাহাঙ্গীর মারা যান। তখন তাঁর স্বামী শাহরিয়ার লাহোরে সিংহাসনে আরোহণ করেন। কারণ তাঁর মা নূর জাহান এমনটাই চেয়েছিলেন। ১৯ জানুয়ারি, ১৬২৮ খ্রিষ্টাব্দে শাহজাহান সিংহাসনে আরোহণ করেন এবং ২৩ জানুয়ারি তিনি শাহরিয়ারকে হত্যার আদেশ দেন। এছাড়া দানিয়েল মির্জার পুত্র তাহমুরাস মির্জা ও হোশাং মির্জা, রাজকুমার খসরু মীর্জার পুত্র দাওয়ার বখশ মির্জা এবং গার্সাস্প মির্জাকেও মৃত্যুদণ্ড দেওয়ার নির্দেশ দেন।
মেহের উন নেসা ২২ বছর বয়সে বিধবা হন। তারপর তিনি তাঁর মায়ের সাথে লাহোরে বসবাস করছিলেন। তাদের দুজনই খুব সহজ এবং সাদামাটা জীবনযাপন করতেন। ১৬৪৫ খ্রিষ্টাব্দে নূর জাহানের মৃত্যু হয় এবং তাঁর স্বামী জাহাঙ্গীরের পাশে আলাদা সমাধি গৃহে সমাধিস্থ করা হয়। মেহের উন নেসাকেও সেখানেই দাফন করা হয়।
সারাহ বিনতে ইউসিফ আল আমিরি

সারাহ বিনতে ইউসিফ আল আমিরি হলেন সংযুক্ত আরব আমিরাতের বিজ্ঞানী পরিষদের প্রধান এবং আমিরাত মঙ্গল পরিকল্পনার ডেপুটি প্রজেক্ট ম্যানেজার। তিনি দেশটির মন্ত্রীসভায় উন্নত বিজ্ঞান মন্ত্রী হিসেবে দায়িত্ব পালন করছেন।
তিনি আমেরিকান ইউনিভার্সিটি অব শারজাহতে কম্পিউটার বিজ্ঞানে স্নাতক ও স্নাতকোত্তর ডিগ্রি লাভ করেছেন। তিনি ছোটবেলা থেকেই মহাকাশ প্রকৌশলে উৎসাহী ছিলেন। কিন্তু তিনি এমন সময়ে জন্মেছিলেন যখন দেশটির কোন মহাকাশ পরিকল্পনা ছিল না।
সারাহ আমিরি আমিরাত উন্নত বিজ্ঞান ও প্রযুক্তি প্রতিষ্ঠানে কর্মজীবন শুরু করেন, যেখানে তিনি দুবাইস্যাট-১ ও দুবাইস্যাট-২ নিয়ে কাজ করতেন। এরপর দেশটির জলবায়ু পরিবর্তন বিষয়ক মন্ত্রণালয়ের সাথে যুক্ত হন এবং তারপর, তিনি যুক্ত হন দুবাই বিশ্ববাণিজ্যের সাথে। ২০১৬ সালে তাকে আমিরাত বিজ্ঞানী পরিষদের প্রধান হিসেবে নিযুক্ত করা হয়।
বর্তমানে তিনি আমিরাত মঙ্গল পরিকল্পনার হয়ে কাজ করছেন।
তিনি টেড কনফারেন্স কর্তৃক দুবাইয়ে আয়োজিত একটি অনুষ্ঠানে আমিরাত মঙ্গল পরিকল্পনা সম্পর্কে বক্তব্য রাখেন। ২০১৭ সালের নভেম্বরে সংযুক্ত আরব আমিরাতের প্রথম ব্যক্তি হিসেবে তিনি টেড কনফারেন্সের মূল অনুষ্ঠানে বক্তব্য প্রদান করেন, যেখানে তিনি আবারো আমিরাত মঙ্গল পরিকল্পনা নিয়ে বক্তব্য প্রদান করেছিলেন। পরিকল্পনাটি সফল হলে ২০২১ সালে সংযুক্ত আরব আমিরাতের স্বাধীনতার সুবর্ণজয়ন্তী উপলক্ষে ২০২০ সালে সংযুক্ত আরব আমিরাত মঙ্গলে মহাকাশযান পাঠাবে। তিনি ২০১৬ সালে বিশ্ব অর্থনৈতিক ফোরামে আমন্ত্রিত বক্তা হিসেবে বক্তৃতা প্রদান করেছিলেন।
২০১৭ সালের অক্টোবরে সারাহ আমিরিকে দেশটির উন্নত বিজ্ঞান মন্ত্রী হিসেবে নিযুক্ত করা হয়। বৈশ্বিক বৈজ্ঞানিক সহযোগিতার অংশ হিসেবে ২০১৭ সালের নভেম্বরে তিনি যুক্তরাষ্ট্র গমন করে সেখানকার বৈজ্ঞানিক প্রতিষ্ঠানসমূহ পরিদর্শন করেছিলেন।
নাজলা মাহমুদ

নাজলা আলী মাহমুদ (, or , জন্ম ৪ জুলাই ১৯৬২) হচ্ছেন পঞ্চম মিশরের রাষ্ট্রপতি, মুহাম্মাদ মুরসির স্ত্রী এবং চাচাতো বোন যিনি ২০১২ থেকে ২০১৩ পর্যন্ত মিশরের ফার্স্ট লেডি ছিলেন। নাজলা মাহমুদ 'মিশরের ফার্স্ট লেডি' খেতাব প্রত্যাখ্যান করেন এবং তাকে 'মিশরের ফার্স্ট লেডি' বলার পরিবর্তে 'প্রথম কর্মী', 'রাষ্ট্রপতির স্ত্রী', 'উম আহমেদ' (বাংলা:আহমেদের মা, আহমেদ তার বড়ছেলে) বলতে অনুরোধ করেছিলেন।
নাজলা ১৯৭৯ সালে মিশরের সাবেক রাষ্ট্রপতি মুহাম্মাদ মুরসিকে বিবাহ করেন যখন তিনি ছিলেন ১৭ বছরের একজন ছাত্রী।তিনি মাধ্যমিক বিদ্যালয় পর্যন্ত পড়ালেখা করেছেন। নাজলা ও মুরসির পাঁচ সন্তান এবং তিন নাতি রয়েছে।
এলিজা শারমিন

এলিজা শারমিন একজন বাংলাদেশী পুলিশ কর্মকর্তা যিনি বাংলাদেশ পুলিশ একাডেমীর প্রথম নারী প্যারেড কমান্ডার ছিলেন।
এলিজা শারমিন ২০০৪ সালে ২৫তম বাংলাদেশ সিভিল সার্ভিস (বিসিএস) পরীক্ষায় পুলিশ ক্যাডারে সহকারী পুলিশ সুপার হিসেবে বাংলাদেশ পুলিশে যোগদান করেন। এরপূর্বে ২০০৩ সালের বিসিএস পরীক্ষায় উত্তীর্ণ হয়ে তিনি রাজশাহী কলেজে প্রভাষক হিসেবে শিক্ষকতা পেশায় যোগদান করেছিলেন।
এলিজা ২০০৪ সালে শিক্ষানবিশ এক হাজার সহকারী পুলিশ সুপারদের শিক্ষাসমাপণী কুচকাওয়াজে প্যারেড অধিনায়ক হিসেবে দায়িত্ব পালন করেন। পুলিশ একাডেমীর একশত বছরের ইতিহাসে কোন নারীর প্যারেড কমান্ডার হিসেবে দায়িত্ব পালন করা ছিল এটাই প্রথম।
এলিজা শারমিনের স্বামীর নাম এমএ ইউসুফ সরকার। ইউসুফ ইন্টারন্যাশনাল সেন্টার ফর ডাইরিয়াল ডিজিজ রিসার্চের একজন কর্মকর্তা।
জাহানারা রব

জাহানারা রব একজন বাংলাদেশি রাজনীতিবিদ এবং প্রথম জাতীয় সংসদের সংরক্ষিত মহিলা আসনের সাংসদ ছিলেন।
জাহানার স্বামী শেখ মুজিবুর রহমানের সাথে রাজনীতি করতেন। তিনি বাংলাদেশ আওয়ামী লীগের রাজনীতির সাথে জড়িত ছিলেন। ১৯৭৩ সালে তার স্বামী আবদুর ব বগা মিয়ার মৃত্যুর পর তকে প্রথম জাতীয় সংসদে সংরক্ষিত মহিলা আসনের সাংসদ হিসেবে নির্বাচিত করা হয়। ১৯৭৩ থেকে ১৯৭৫ সাল পর্যন্ত তিনি পাবনা ও বগুড়া জেলা মহিলা আসনের সংসদ সদস্য ছিলেন।
জাহানারা রবের স্বামী আবদুর রব বগা মিয়া পাবনার সাবেক সংসদ। বগা মিয়া ১৯৭৩ সালের ২৫ ফেব্রুয়ারি তিনি সড়ক দুর্ঘটনায় নিহত হন। তাদের এক ছেলে এবং ৭ জন কন্যা সন্তান রয়েছে। ২০১৪ সালের ২৯ সেপ্টেম্বর ৮৫ বছর বয়সে জাহানারা মৃত্যুবরণ করেন।
ডলি ক্যাথরিন ক্রুজ

ডলি ক্যাথরিন ক্রুজ (২৩ অক্টোবর ১৯৪৫ - ৫ ফেব্রুয়ারি ২০১৭) ছিলেন একজন বাংলাদেশী ক্রীড়াবিদ। তার ক্রীড়া জীবনে তিনি ৫০টির বেশি স্বর্ণপদকসহ জাতীয় বেশ কিছু পরস্কার অর্জন করেন। জ্যাভলিন, শটপুট এবং ডিসকাস খেলায় তাকে ১৯৬০-এর দশকে পাকিস্তানের সেরা বলে মনে করা হত।
ডলি ক্যাথরিন ক্রুজ ১৯৪৫ সালের ২৩ অক্টোবর ঢাকার ফার্মগেটে জন্মগ্রহণ করেন। তার পিতা ছিলেন জন ক্রুজ আর মা ছিলেন মারিয়া ক্রুজ। নয় সন্তানের মধ্যে তিনি ছিলেন অষ্টম। তারা পূর্বপুরষগণ পর্তুগিজ থেকে এসেছিলেন। সে সুবাদে তিনি পর্তুগিজ বংশোদ্ভূত ক্যাথলিক খ্রিস্টান ছিলেন। ব্যক্তিগত জীবনে ডলি চিরকুমারী ছিলেন।
ডলি ক্যাথরিন ক্রুজ ১৯৫৬ সাল থেকে বিভিন্ন প্রতিযোগিতামূলক ক্রীড়ায় অংশ নেওয়া শুরু করেন। তিনি একইসাথে সাইক্লিং, হকি, ব্যাডমিন্টন, ভলিবল, কাবাডি, হ্যান্ডবল এবং সাঁতারে পারদর্শী ছিলেন। তিনি পাঁচবার পাকিস্তান অলিম্পিকে অংশ নেন এবং পাঁচবারই স্বর্ণপদক লাভ করেন। তিনি ১৯৯০ সাল পর্যন্ত ক্রীড়া জগতে সক্রিয় ছিলেন। তার ক্রীড়া জীবনে তিনি জাতীয় ও প্রাদেশিক মিলিয়ে ৫০টির বেশি স্বর্ণপদক লাভ করেন। ১৯৮১ সালে বাংলাদেশ সরকার তাকে জাতীয় ক্রীড়া পুরস্কার প্রদান করে। তিনি মহিলা ক্রীড়া সংস্থার প্রাক্তন সহ-সভানেত্রী দায়িত্ব পালন করেন।
তিনি ১৯৭১ সালে বাংলাদেশের স্বাধীনতা যুদ্ধে অংশ নেন। তিনি ২০১৭ সালের ৫ ফেব্রুয়ারি ঢাকার তেজতুরীপাড়ায় নিজ বাসায় মৃত্যুবরণ করেন।
ফিলিপিনে এমতিকিতিকি

ফিলিপিনে এমতিকিতিকি হলেন দক্ষিণ আফ্রিকার একজন ব্যবসায়ী ও কর্পোরেট এক্সিকিউটভ, যিনি দ্য কোকা-কোলা কোম্পানির পূর্ব ও মধ্য আফ্রিকা শাখার জেনারেল ম্যানেজার হিসেবে দায়িত্ব পালন করছেন।
ফিলিপিনে এমতিকিতিকি দক্ষিণ আফ্রিকার এম্পুমালাঙ্গা প্রদেশের নেলসপ্রুইটে (বর্তমান: এম্বোম্বেলা) জন্মগ্রহণ করেন। তিনি স্থানীয় বিদ্যালয় ও কলেজ থেকে পড়াশোনা শেষ করার পর কোয়াজুলু নাটাল বিশ্ববিদ্যালয় থেকে বিবিএ ডিগ্রি লাভ করেন। এরপর তিনি হেনলি বিজনেস স্কুল সাউথ আফ্রিকা থেকে এমবিএ ডিগ্রি লাভ করেন।
১৯৯৮ সালের জানুয়ারি মাসে বিশ্ববিদ্যালয়ে পড়াকালীন সময়ে তিনি যুক্ত হন দ্য কোকা-কোলা কোম্পানির সাথে। দ্য কোকা-কোলা কোম্পানির সাথে যুক্ত থাকাকালীন সময়েই তিনি এমবিএ ডিগ্রি লাভ করেন।
যোগদানের পর তিনি বতসোয়ানা, মোজাম্বিক, নামিবিয়া ও জাম্বিয়ায় দ্য কোকা-কোলা কোম্পানির রিজিওনাল ফ্র‍্যাঞ্চাইজি ম্যানেজার হিসেবে দায়িত্ব পালন করেন। এরপর আহমেদ রাদির পরিবর্তে দ্য কোকা-কোলা কোম্পানির মিশর শাখার জেনারেল ম্যানেজার হিসেবে নিযুক্ত হন। তিনি প্রথম আফ্রিকীয় নারী, যিনি
দ্য কোকা-কোলা কোম্পানির কোন শাখার জেনারেল ম্যানেজার হিসেবে নিযুক্ত হয়েছেন।
তিনি জোলানি এমতিকিতিকির সাথে বিবাহবন্ধনে আবদ্ধ হয়েছেন। তাদের তিনটি সন্তান আছে।
২০১৬–১৭ অস্ট্রেলিয়া ক্রিকেট দলের দক্ষিণ আফ্রিকা সফর

অস্ট্রেলিয়া ক্রিকেট দল পাঁচটি একদিনের আন্তর্জাতিক খেলার জন্য দক্ষিণ আফ্রিকা সফর করে, যা সেপ্টেম্বর থেকে অক্টোবর ২০১৬-এ অনুষ্ঠিত হয়।
সকিনা বানু বেগম

<nowiki> </nowiki>সকিনা বানু বেগম (; ২৫ আগস্ট, ১৬০৪ সালে মারা যান) একজন মোগল রাজকন্যা। তিনি সম্রাট হুমায়ুনের কন্যা।
সকিনা বানু বেগম সম্রাট হুমায়ূনের কন্যা। তার মায়ের নাম মাহে চুচাক বেগম। তার ভাইবোনদের মধ্যে আছেন মির্জা মুহাম্মদ হাকিম, ফারুক ফাল মির্জা, বখত-উন-নিসা বেগম এবং আমিনা বানু বেগম।
সকিনা বানু বেগম বিয়ে করেছিলেন শাহ গাজী খানকে। শাহ গাজী খান সম্রাট আকবরের কাছের বন্ধু নকীব খান গজনভীর চাচাতো ভাই। তার চাচা ক্বাজী ঈসা দীর্ঘকাল ইরানের ক্বাজী তথা বিচারক হিসাবে কাজ করেছেন। ক্বাজী ঈসা ভারতে আসলে তাকে সরকারি চাকরিতে নিয়োগ দেওয়া হয়। ১৫৭৩ সালে তার মৃত্যুর পর, নাকিব খান আকবরকে জানান যে তিনি তার মেয়েকে তার কাছে রেখে গেছেন। আকবর নকিবের বাড়িতে গেলেন এবং সেই মেয়েকে বিয়ে করলেন। এভাবে তার দুই চাচাতো বোন রাজকীয় পরিবারের সদস্য হয়। 
১৫৭৮ সালে সকিনা বানু বেগম কাবুলে চলে যান। সম্রাট আকবর তখনও দ্বিতীয়বারের মত কাবুল অভিযান শুরু করেন নি।
১৬০৪ সালের ২৫ আগস্ট সকিনা বানু বেগম মারা যান।
মুহম্মদ হোসেইন তবাতবাঈ

সৈয়দ মুহম্মদ হোসেইন তবাতবাঈ (, ; ১৬ মার্চ ১৯০৩ – ১৫ নভেম্বর ১৯৮১) ছিলেন একজন ইরানি মুসলিম পণ্ডিত, তাত্ত্বিক, দার্শনিক এবং আধুনিক শিয়া ইসলামের অন্যতম বিশিষ্ট চিন্তক। তিনি তাঁর ২৭ খণ্ডে লিখিত তাফসীর "তফসীর আল-মিজান" গ্রন্থের জন্য সর্বাধিক পরিচিত, যা তিনি ১৯৫৪ থেকে ১৯৭২ সালের মধ্যে রচনা করেন। তিনি সাধারণত আল্লামা তবাতবাঈ () নামে পরিচিত এবং তেহরানের আল্লামা তবাতবাঈ বিশ্ববিদ্যালয়ের নামকরণ তাঁর নামানুসারে করা হয়েছিল।
নীলা মারিক্কার

নীলা মারিক্কার হলেন শ্রীলঙ্কায় ডেন্টসু ও ডেন্টসু ইজিস গ্রুপের অংশীদারত্বে চলা বিজ্ঞাপনী সংস্থা ডেন্টসু গ্রান্ট গ্রুপের (সাবেক গ্রান্ট ম্যাককান গ্রুপ) প্রধান।
নীলা মারিক্কারের বাবার নাম রেগি চান্দাপ্পা এবং মায়ের নাম থেরেসে চান্দাপ্পা। তার বাবা গ্রান্ড ম্যাককান গ্রুপের প্রতিষ্ঠাতা ছিলেন।
নীলা মারিক্কার শ্রীলঙ্কার বিভিন্ন বাণিজ্যিক প্রতিষ্ঠানের প্রধান হিসেবে দায়িত্ব পালন করেছেন। তিনি 'শ্রীলঙ্কা ফার্স্ট' নামে একটি সংগঠন প্রতিষ্ঠা করেছেন, যা দেশটিতে তামিল বিদ্রোহীদের পুনর্বাসনে দেশটির সরকারের সাথে কাজ করে চলেছে।
তিনি শ্রীলঙ্কায় ইউএনডিপির 'শান্তিতে বিনিয়োগ' কর্মসূচির একজন পরামর্শক। তিনি শ্রীলঙ্কার ব্যবসায়ীদের নিয়ে দক্ষিণ আফ্রিকা সফর করেছেন। সেখানে তারা শান্তি প্রতিষ্ঠা ও সংঘাত পরবর্তী যুগে দেশ গঠনে ব্যবসা কীভাবে ভূমিকা রাখে, সে বিষয়ে জ্ঞান আহরণ করেছেন।
নীলা মারিক্কার দেশটিতে নারী অধিকার নিয়েও কাজ করে চলেছেন। তিনি দেশটির উইমেন ওয়েজিং পিস নেটওয়ার্কের সাথে যুক্ত আছেন। তিনি শান্তি প্রতিষ্ঠায় নারীর অবদান নিয়ে হার্ভার্ড বিশ্ববিদ্যালয়ে বক্তব্য প্রদান করেছেন।
বখত-উন-নেসা বেগম

বখত-উন-নেসা বেগম ১৫৪৭ সালে বাদাখশানে জন্মগ্রহণ করেন। তার মায়ের নাম মাহে চুচাক বেগম। তার জন্মের রাতে সম্রাট হুমায়ুন একটা আশ্চর্য স্বপ্ন দেখেন, তাই তার নাম রাখেন 'বখত-উন-নেসা'। তার ভাইবোনদের মধ্যে আছেন মির্জা মুহাম্মদ হাকিম,ফারুক ফাল মির্জা, সাকিনা বানু বেগম এবং আমিন বানু বেগম।
যখন মাহে চুচাক বেগম কাবুল শাসন করতেন, তখন শাহ আব্দুল মা'য়ালি লাহোরের জেল থেকে পালিয়ে কাবুল চলে আসেন এবং তার কাছে আশ্রয় চান। চুচাক বেগম তাকে অভ্যর্থনা জানান এবং তার মেয়ে বখত-উন-নেসা বেগমকে তার সাথে বিয়ে দেন। আব্দুল মা'য়ালী চুচাক বেগমের আধিপত্য ও হস্তক্ষেপে বিরক্ত হয়ে পড়েন। তিনি কাবুল নিজের অধিকারে নেওয়ার জন্য পরিকল্পনা করেন। ১৫৬৪ সালে তিনি চুচাক বেগমকে হত্যা করেন। পরবর্তীতে শাহ আব্দুল মা'য়ালিকে হত্যা করা হয়।
আবদুল মা'য়ালীর মৃত্যুর পর হাকিম মির্জার তত্ত্বাবধানে বখত-উন-নেসাকে খাজা হাসান নখশবন্দীর সাথে বিয়ে দিয়েছিলেন। খাজা হাসানের সাথে তিনি দুইজন পুত্র সন্তানের জন্ম দেন। তারা হলেন মির্জা বাদি-উজ-জামান ও মির্জা ওয়ালী। ১৬১২ সালে সম্রাট জাহাঙ্গীর সম্রাটের আকবরের পুত্র রাজকুমার দানিয়েল মির্জার মেয়ে বুলাকি বেগমের সাথে মির্জা ওয়ালীকে বিয়ে দিয়েছিলেন।
তার ভাই হাকিম মির্জা কাবুলের গভর্নর ছিলেন। সম্রাট আকবর তার বিরুদ্ধে যুদ্ধ ঘোষণা করেছিলেন। যুদ্ধ শুরু হলে তিনি পালিয়ে পাহাড়ে চলে গিয়েছিলেন। যুদ্ধে তিনি পরাজিত হন এবং সম্রাট আকবর তাকে ক্ষমা করেন। কিন্তু কাবুলের গভর্নর পদে তাকে না রেখে বখত-উন-নেসা বেগমকে বসানো হয়। সম্রাট আকবর ঘোষণা দেন যদি হাকিম মির্জা যদি আবারও অন্যায় করে, তাহলে তার প্রতি কোন সদয়তা প্রদর্শন করা হবে না। এরপর সম্রাট আকবর কাবুল থেকে চলে আসেন। সম্রাটের প্রত্যাবর্তনের পর হাকিম মির্জা সব ক্ষমতা নিজের হাতে নিয়ে নিয়েছিলেন, যদিও সকল দাপ্তরিক আদেশ বখ-উন-নেসা বেগমের নামে পালন করা হতো।
বখত-উন-নেসা বেগম ১৬০৮ সালের ১ জুন মারা যান।
এন্তিসার আমের

এন্তিসার মোহাম্মেদ আমের () (জন্ম ৩ ডিসেম্বর ১৯৫৬) হচ্ছেন ষষ্ঠ মিশরের রাষ্ট্রপতি আবদেল ফাত্তাহ এল-সিসির স্ত্রী এবং খালাতো বোন এবং তিনি ২০১৪ সালের ৮ই জুন থেকে মিশরের ফার্স্ট লেডি হিসেবে নিয়োজিত রয়েছেন।
আমের ১৯৭৭ সালে এল আব্বাসিয়া হাই স্কুল থেকে তার হাই স্কুল ডিপ্লোমা লাভ করেন। তিনি আইন-শামস বিশ্ববিদ্যালয়ের হিসাববিজ্ঞান বিভাগ হতে ব্যাচেলর অব কমার্স ডিগ্রী লাভ করেন।
আবদেল ফাত্তাহ এল-সিসির সামরিক একাডেমি থেকে স্নাতক সম্পূর্ণ হওয়ার পর ১৯৭৭ সালে আমের ও এল-সিসির বিয়ে হয়েছিল। তাদের তিন পুত্র এবং এক মেয়ে রয়েছে: মাহমুদ, মোস্তফা, হাসান ও আয়া।
৩০ই জুনে মিশরের সামরিক অভ্যুত্থানের পর মিশরের রাষ্ট্রপতি হিসেবে তার স্বামীর নিয়োগে আমের মিশরের মিশরের ফার্স্ট লেডি হন। ৩ জুলাই ২০১৩ থেকে ৭ জুন ২০১৪ পর্যন্ত পরিবর্তনকালীন সময়ে বিচারক অ্যাদলি মনসুরকে ভারপ্রাপ্ত রাষ্ট্রপতি হিসেবে নিয়োগ দেওয়া হয়। এরপর সিসি প্রেসিডেন্ট পদে জয়লাভ করেন এবং পরে ৮ই জুন ২০১৪-এ শপথ গ্রহণ করেন।
সাইদ হাসান টিপু

সাইদ হাসান টিপু বাংলাদেশের জনপ্রিয় ব্যান্ড শিল্পী। অবসকিওর (বাংলা ব্যান্ড) এর প্রধান ভোকাল তিনি। টিপু ১৯৬৭ সালের ১৬ই জানুয়ারি খুলনায় জন্মগ্রহণ করেন।তিনি সেন্ট জোসেফ্‌স উচ্চ বিদ্যালয়ের প্রাক্তন ছাত্র।
১৯৮৫ সালের ১৫ই মার্চ খুলনায় অবসকিওর (বাংলা ব্যান্ড) প্রতিষ্ঠা করেন টিপু। এই ব্যান্ডের অনেক গানের মাঝে অন্যতম জনপ্রিয় গান ‘মাঝ রাতে চাঁদ যদি আলো না বিলায়’, ‘সেই তুমি কোথায়’, ‘স্বাধীনতার বীজমন্ত্র’, ‘আজাদ’, ‘দেশ ছাড় রাজাকার’, ‘তিস্তা’, ‘ফিলিস্তিনি’, ‘কলিকালের ভণ্ড বাবা’ এবং ‘ছাইড়া গেলাম মাটির পৃথিবী’, শ্রোতাপ্রিয়তা পাওয়া এই গানগুলো তার কণ্ঠে গাওয়া।
মজলিন ব্রুগু

মজলিন ব্রুগু (জন্ম ১৯ মে ১৯৭৪) একজন আলবেনীয় রাজনীতিবিদ। তিনি ২০১২-২০১৩ পর্যন্ত ইউরোপীয় ইন্টিগ্রেশন মন্ত্রী ও সরকারের মুখপাত্র হিসেবে কর্মরত ছিলেন বেরিশা মন্ত্রিসভায়। ২০০৫ সাল থেকে ২০১৭ সাল পর্যন্ত তিরানা কাউন্টির প্রতিনিধিত্বকারী আলবেনীয় সংসদ সদস্য, তিনি জানুয়ারী ২০১৯ সাল থেকে আঞ্চলিক সহযোগিতা কাউন্সিলের মহাসচিব।
ব্রুগু ১৯৯৬ সালে তিরানা বিশ্ববিদ্যালয়ে সামাজিক বিজ্ঞানে স্নাতক ডিগ্রি অর্জন করেন। পরের বছর তিনি মন্ট্রিয়েল (কানাডা), ওসলো (নরওয়ে) এবং ফ্রাঙ্কফুর্ট (জার্মানি) একজন পরিদর্শনকারী ছাত্রী ছিলেন।
২০০৩ সালে তিরানা বিশ্ববিদ্যালয়ে তিনি সোশ্যাল পলিসিতে মাস্টার্স ডিগ্রি অর্জন করেন। ইতালির আরবিনো বিশ্ববিদ্যালয় থেকে তিন পিএইচডি ডিগ্রী লাভ করেন। তার থিসিসটির নাম হল "সাংস্কৃতিক ঘটনা এবং আদর্শগত প্রক্রিয়া সমাজবিজ্ঞান"।
১৯৯৬ থেকে ২০০৭ সাল পর্যন্ত তিনি তিরানা বিশ্ববিদ্যালয়ের সমাজবিজ্ঞান অনুষদে ফুল টাইম লেকচারার হিসাবে কাজ করেন।
ছাত্রা থাকাকালীন, তিনি তার টিভি মিডিয়া অভিজ্ঞতা শুরু করেন, প্রথমে অনুবাদক হিসাবে, তারপর ন্যাশনাল অালবানিয়ান টেলিভিশনে উপস্থাপিকা এবং সাংবাদিক হিসেবে।
২০০৪ সালে তিনি ডেমোক্র্যাটিক পার্টির রাজনৈতিক ওরিয়েন্টেশন কমিটিতে সামাজিক নীতির সমন্বয়কারী হিসেবে নিযুক্ত হন। তারপর তিনি এপ্রিল ২০০৪-এ জাতীয় পরিষদের সদস্য হয়ে ওঠেন।
২০০৫ সালের সাধারণ নির্বাচনের সময় তিনি তিরানার প্রতিনিধিত্বকারী সংসদ প্রার্থী হিসাবে ঘোষিত হন।
ইইউআই এবং মানবাধিকার সুরক্ষা বিষয়ে ব্যক্তিগত প্রধান আইন প্রণয়নের উদ্যোগ (৭টি আইনি কাজ প্রণয়ন)।
জানুয়ারি ২০১৪-এ, আইন কমিশনে, ব্রুগু (অালবেনীয়) নাগরিক কোড সংশোধনী প্রস্তাব রাখেন, যা অনলাইন মিডিয়া, ওয়েবসাইট এবং সামাজিক নেটওয়ার্কগুলির প্রশাসকদের বাধ্য করবে, দর্শকদের মন্তব্যকে সেন্সর করতে "নারীর গৌরব, ব্যক্তিত্ব এবং ছবির প্রতি আক্রমণাত্মক হওয়ার কারণে।"
প্রকাশনা
“ইউরোপ, পিছনে এবং সামনে,” ২০১৪;
“গার্হস্থ্য সহিংসতার উপর মিডিয়া পর্যবেক্ষণ, সহরচয়িতা ২৯৯৩, -২০০৪;
“জেন্ডার ভিত্তিক সহিংসতা মোকাবেলার বিচারক এবং প্রসিকিউটরদের জন্য ম্যানুয়াল”;
“আলবেনিয়ায় শিশু পাচার ", সহরচয়িতা ২০০৫;
“সামাজিক বিজ্ঞান গবেষণা পদ্ধতি”, সহরচয়িতা, ২০০৩